Výhody znakových OLED displejov
Znakové displeje sú na trhu skutočne už desaťročia, ale za posledné roky nastal aj v tejto oblasti výrazný posun – stále viac zákazníkov používa ich OLED alternatívu.
Dôvodov na túto zmenu môže byť niekoľko:
- úžasný kontrast,
- ideálne pozorovacie uhly,
- bezproblémová prevádzka aj v mrazoch a pri vysokých teplotách
- a extrémne rýchla reakčná doba, resp. odozva.
A keďže displej je vo všeobecnosti jeden z prvkov, ktoré si na zariadení všimneme medzi prvými, moderná OLED verzia môže byť, okrem už spomínaných benefitov, aj jedným z faktorov úspechu predaja zariadenia – a to len preto, že OLED displej vyzerá jednoducho viac "high-tech".
Široký sortiment, dobrá čitateľnosť a dlhá životnosť
Aj preto neustále rozširujeme našu skladovú ponuku znakových, ale aj grafických OLED modulov.
Pri znakových displejoch je vo všeobecnosti na trhu najširšia ponuka týchto typov:
- 16 x 2 (t. j. 2 riadky po 16 znakov)
Nové znakové OLED displeje Winstar v našom sortimente
Základné charakteristiky obidvoch typov:
- rozsah pracovných teplôt –40 až +80 °C,
- komunikačné rozhranie SPI/MPU 6800,
- ich fungovanie zaisťuje kontrolér WS0010-TX,
- výška znaku 5,55 mm – osvedčený štandard s dobrou čitateľnosťou.
Jednoduchá migrácia z LCD na OLED
Aj v prípade týchto dvoch displejov vychádza mechanická koncepcia modulov zo starších LCD typov (WH4002A, WH1602A), čo výrazne uľahčuje prípadnú migráciu z LCD typov na OLED v už existujúcom zariadení (samozrejme, po úprave SW a zohľadnení elektrických požiadaviek OLED modulov).
Veľkou pomocou pre tých, ktorí ešte nemajú bohaté skúsenosti s displejmi, môže byť fakt, že pri väčšine typov znakových, ale aj grafických modulov posielame na požiadanie aj krátky demo kód v jazyku C – ukážku inicializácie vybraného displeja v závislosti od komunikačného rozhrania.
Na trhu je veľké množstvo rôznych typov a verzií OLED modulov. Preto ak ste nenašli v našej ponuke znakových OLED displejov typ, ktorý potrebujete, neváhajte nás kontaktovať. Vďaka našim vzťahom priamo s výrobcami vám zvyčajne vieme zabezpečiť vybraný alebo alternatívny displej za výhodných podmienok.
Máte záujem o viac informácií k produktom Winstar alebo o technické poradenstvo pri výbere displeja?
Prípadne máte inú otázku či požiadavku? Je to jednoduché. Vyplňte nasledujúci formulár, radi vám pomôžeme.